સમગ્ર રાજ્યમાં ચકચાર મચાવનાર કેતન પટેલ કસ્ટોડિયલ ડેથ મામલે એસઆઇટીએ તપાસ તેજ કરી છે. જેમાં તાલુકા પોલીસ સ્ટેશનના પોલીસ ઇન્સ્પેક્ટર ગોસ્વામીએ ધરપકડથી બચવા માટે સેશન્સ કોર્ટમાં આગોતરા જામીન અરજી ફાઇલ કરી છે. કેતનના મોત મામલે ચર્ચાયેલી એસઆઇટીની ટીમે 100 કરતાં વધુ નિવેદનો લીધાં છે જેમાં તાલુકા પોલીસ સ્ટેશનના પોલીસકર્મીઓ તેમજ મૃતક કેતન પટેલના પરિવારજનોનાં નિવેદનો પણ લેવાયાં છે.